open-index/open-wikipedia-markdown huggingface dataset:
Ηρόδικος ο Βαβυλώνιος

Ο **Ηρόδικος ο Βαβυλώνιος**, ο επονομαζόμενος «Κρατήτειος»,  ήταν γραμματικός του β΄μισού του 2ου π.Χ. αιώνα. Η επωνυμία «Κρατήτειος» οφείλεται στο ότι ανήκε στη φιλολογική σχολή της Περγάμου, η οποία είχε ιδρυθεί από τον Κράτητο Μαλλώτη.

## Εργογραφία
Ο Ηρόδικος έγραψε το σύγγραμμα *"Προς τον Φιλοσωκράτη"* το οποίο αποτελεί αμφισβήτηση του Πλάτωνα και των Σωκρατικών και του οποίου αποσπάσματα υπάρχουν στους *"Δειπνοσοφιστές"* του Αθηναίου. Έργα του αναφέρονται το "*Σύμμεικτα Υπομνήματα"* με το οποίο περιγράφει τα συμπόσια και οι "*Κωμωδούμενοι"* σχετικά με την Αρχαία και μέση Αττική Κωμωδία. Ο Paton του αποδίδει το επίγραμμα L.2 T.10 E.6 της Ανθολογίας του Πλανούδη (XVI 19A στην Ελληνική Ανθολογία του Paton), που απουσιάζει από την έκδοση του Jacobs. Υπήρξε εχθρός του Αρίσταρχου και των μαθητών του, τους οποίους χαρακτήρισε ως «γωνιοβόμβικες» επειδή δημιουργούσαν βόμβο (βουητό) στις γωνίες των σχολείων και ως «μονοσύλλαβους» επειδή ασχολούνταν με τα μονοσύλλαβα.

## Πηγές
*W.R.Paton, «The Greek Anthology», Loeb Classical Library, v. V, p. 168 και 399.
*Εγκυκλοπαίδεια Πάπυρος-Λαρούς-Μπριτάννικα, λήμμα Ηρόδικος (1).

## Αναφορές


## Εξωτερικοί σύνδεσμοι
* Erodico di Babilonia (στα ιταλικά) από το digilab-pub.uniroma1.it

Κατηγορία:Ανθολογία του Πλανούδη
Ιουλιανός ο αντικήνσωρ

Ο **Ιουλιανός ο αντικήνσωρ** ήταν νομικός και ποιητής του 6ου μ.Χ. αιώνα. Έγραψε συγκριτική μελέτη των ιουδαϊκών και ρωμαϊκών νόμων *(Lex Dei)* και μετέφρασε στα λατινικά τις «Νεαρές» του Ιουστινιανού. Στην Παλατινή Ανθολογία σώζονται τέσσερα επιγράμματά του από τον Κύκλο του Αγαθία (ΙΧ 481, ΧΙ 367, 368, 369).

## Πηγές
*Pierre Waltz, “Anthologie Grecque” , ed. Les Belles Lettres, Paris, 1960, v. VIII, p. 286, v. VIII, p. 286.
*Robert Aubreton, “Anthologie Grecque” , ed. Les Belles Lettres, Paris, 1960, v.X, p.296.

Κατηγορία:Παλατινή Ανθολογία
Κατηγορία:Κύκλος του Αγαθία
Κατηγορία:Ανθολογία του Πλανούδη
Ιούλιος Λεωνίδας

Με το όνομα **Ιούλιος Λεωνίδας** υπάρχουν δύο επιγράμματα στην Παλατινή Ανθολογία (ΙΧ 42 και ΧΙΙ 20). Οι Jacobs και Paton ταυτίζουν τον ποιητή τους με τον Λεωνίδα τον Αλεξανδρέα, ενώ ο Waltz πιστεύει ότι είναι πιθανότερο ν’ ανήκουν στον T. Julius Leonidas, παιδαγωγό των γιων του Γερμανικού.

## Πηγές
*Friedrich Christian Jacobs, «Anthologia Graeca ad fidem codicis olim Palatini,  nunc Parisini, ex apographo Gothano edita» (Λειψία, 1813-1817), v. ΙΙ, σελ. 48 και v. ΙΙΙ, σελ. 1016. 
*Pierre Waltz, «Anthologie Grecque», ed. Les Belles Lettres, Paris, 1960, v.VIII, σελ. 286.
*W.R.Paton, «The Greek Anthology», Loeb Classical Library, v.III, σελ. 455 και v.IV, σελ. 421.

Κατηγορία:Παλατινή Ανθολογία
Κατηγορία:Μούσα Παιδική
Ιούλιος Πολύαινος

Ο **Ιούλιος Πολύαινος** είναι ποιητής της Παλατινής Ανθολογίας, στην οποία εμφανίζεται με τρία επιγράμματα στο ένατο βιβλίο της (Επιδεικτικά): ΙΧ 1.7-9. Τα επιγράμματα αυτά είχαν ανθολογηθεί και από τον Πλανούδη στην Ανθολογία του (L.1 T.25. E.1 - Βιβλίο 1, Κεφάλαιο 45, Επίγραμμα 1, L.1 T.31 E.1, L.1 T.31 E.7 -αναφέρεται απλά ως Πολύαινος, αλλά είναι από τα ποιήματα που στην Παλατινή Ανθολογία αναφέρονται καθαρά ως Ιουλίου Πολυαίνου-). Ένα τέταρτο επίγραμμα στην Ανθολογία του Πλανούση, στο L.1 T.33 E.1 αναφέρεται απλά Πολύαινος, αλλά αποδίδεται στον Πολύαινο το Σάρδιο. Από τον Waltz (Waltz 1960) ταυτίζεται με τον Πολύαινο τον Σάρδιο.
## Πηγές
*Pierre Waltz, “Anthologie Grecque” , ed. Les Belles Lettres, Paris, 1960, v.VII, p. 3 και v.VIII, p. 291.
## Αναφορές


Κατηγορία:Παλατινή Ανθολογία
Κατηγορία:Ανθολογία του Πλανούδη
Κατηγορία:Αρχαίοι ποιητές
Πολύαινος ο Σάρδιος

Ο **Πολύαινος ο Σάρδιος** ήταν σοφιστής που έζησε στην Ρώμη την εποχή του Ιουλίου Καίσαρα. Στην Παλατινή Ανθολογία σώζονται τέσσερα επιγράμματά του από τον *Στέφανο* του Φιλίππου (ΙΧ 1, 7, 8, 9). Από κάποιους ταυτίζεται με τον Ιούλιο Πολύαινο.

## Πηγές
*Pierre Waltz, “Anthologie Grecque” , ed. Les Belles Lettres, Paris, 1960, v.VII, p. 3 και v.VIII, p. 291.

Κατηγορία:Παλατινή Ανθολογία
Κατηγορία:Στέφανος του Φιλίππου
Κατηγορία:Ανθολογία του Πλανούδη
Κατηγορία:Σοφιστές
Κατηγορία:Αρχαίοι ποιητές
Κατηγορία:Λυδία
Βησαντίνος

Υπό το όνομα **Βησαντίνος** εμφανίζεται στην Παλατινή Ανθολογία το επίγραμμα ΙΧ 118.
Πρόκειται για τους στίχους 527-528 του Θέογνι, προερχόμενους, κατά τον Berg, από τον Μίμνερμο. Το όνομα είναι κατά πάσαν πιθανότητα εθνικό (Βυζαντινός) και ο Waltz τοποθετεί τον ποιητή στα χρόνια του Αδριανού (αρχές 1ου αιώνα). Ο Paton τον αγνοεί στον κατάλογο του βιβλίου ΙΧ αλλά αποδίδει σ’ αυτόν το από τον Waltz αποδιδόμενο στον Βηστίνο επίγραμμα ΧV 25.

## Πηγές
*Friedrich Christian Jacobs, “Anthologia Graeca ad fidem codicis olim Palatini,  nunc Parisini, ex apographo Gothano edita” (Λειψία, 1813-1817), v. ΙΙ, p.&nbsp;41 και v. ΙΙΙ, p.&nbsp;478. 
*Pierre Waltz, “Anthologie Grecque” , ed. Les Belles Lettres, Paris, 1960, v.VΙΙ, p.&nbsp;48 και v.VΙΙΙ, p.&nbsp;282.
*W.R.Paton, “The Greek Anthology”, Loeb Classical Library, v.ΙΙΙ, p.&nbsp;455 και v. V, p.&nbsp;130, 398.

Κατηγορία:Παλατινή Ανθολογία
Βηστίνος

Με το όνομα **Βηστίνος** φέρεται (εντός αγκυλών) στην έκδοση των «Belles Lettres» το επίγραμμα ΧV 25 της Παλατινής Ανθολογίας. Κατά την ίδια πηγή πρόκειται για τον L. Julius Vestinus, λεξικογράφο των χρόνων του Αδριανού. Ο Paton αποδίδει το επίγραμμα στον Βησαντίνο. Για τα δύο αυτά ονόματα υπάρχει μεγάλη αβεβαιότητα στις πηγές.

## Πηγές
* Friedrich Christian Jacobs, “Anthologia Graeca ad fidem codicis olim Palatini,  nunc Parisini, ex apographo Gothano edita” (Λειψία, 1813-1817), v. ΙΙ, p. 606 και v. ΙΙΙ, p.825. 
* Pierre Waltz, “Anthologie Grecque” , ed. Les Belles Lettres, Paris, 1960, v.VΙΙ, p. 48 και v.VΙΙΙ, p. 282.
* Felix Buffiere, “Anthologie Grecque” , ed. Les Belles Lettres, Paris, 1960, v.XΙΙ, p. 138-139, 228. 
* W.R.Paton, “The Greek Anthology”, Loeb Classical Library, v. V, p. 130 και 398.

Κατηγορία:Παλατινή Ανθολογία
Λυσίστρατος

Ο **Λυσίστρατος** ήταν Αθηναίος μάντης και ποιητής χρησμολογιών που έζησε στα τέλη του 6ου ή στις αρχές του 5ου π.Χ. αιώνα. Το όνομά του αναφέρεται με επιφύλαξη στα κείμενα των εκδόσεων της Παλατινής Ανθολογίας του Waltz και του Paton. Πρόκειται για ένα στίχο (ΙΧ 509) που απαντά στον Ηρόδοτο και προβλέπει την έκβαση της ναυμαχίας της Σαλαμίνας.

## Παραπομπές


## Πηγές
*Pierre Waltz, “Anthologie Grecque” , ed. Les Belles Lettres, Paris, 1960, v.VIIΙ, p. 69 και 287.

Κατηγορία:Αρχαίοι Έλληνες ποιητές
Κατηγορία:Αρχαίοι Αθηναίοι
Κατηγορία:Μάντεις
Κατηγορία:Παλατινή Ανθολογία
Ονέστης

Με το όνομα αυτό (**Ονέστης** ή **Όνεστος**) υπάρχουν οκτώ επιγράμματα στην Παλατινή Ανθολογία. Ένα επίγραμμα ακόμη (VII 274) αποδίδεται στον **Όνεστο τον Βυζάντιο** και άλλο ένα (ΙΧ 216) στον **Όνεστο τον Κορίνθιο**. Ο Jacobs δεν διαχωρίζει τους ποιητές των δέκα αυτών επιγραμμάτων στον κατάλογό του ούτε ο Waltz στα βιογραφικά του των ποιητών (Κορίνθιος ή Βυζάντιος). Ο Beckby αντίθετα δέχεται την ύπαρξη δύο ποιητών, Ονέστου Κορινθίου και Ονέστου Βυζαντίου. Πρόκειται, κατά τον Waltz, για αυλικό ποιητή της εποχής του αυτοκράτορα Αυγούστου, ρωμαϊκής μάλλον καταγωγής, όπως υποδηλώνει το όνομά του, που περιλαμβανόταν στον *[[Στέφανος του Φιλίππου του Θεσσαλονικέως|Στέφανο]]* του Φιλίππου. 

## Παραπομπές


## Πηγές
* Friedrich Christian Jacobs, “Anthologia Graeca ad fidem codicis olim Palatini,  nunc Parisini, ex apographo Gothano edita” (Λειψία, 1813-1817), v. Ι, p. 1017 v. ΙΙ, p. 72, v. ΙΙΙ, p. 1017. 
*Pierre Waltz, “Anthologie Grecque” , ed. Les Belles Lettres, Paris, 1960, v.ΙΙ, p. 145.
*Βασίλης Λαζανάς, ‘’Αρχαία ελληνικά επιγράμματα εμπνευσμένα από την Κόρινθο και την περιοχή της’’, Αθήνα, 1971, σ.152.

Κατηγορία:Παλατινή Ανθολογία
Κατηγορία:Στέφανος του Φιλίππου
Κατηγορία:Ανθολογία του Πλανούδη
Κατηγορία:Αρχαίοι ποιητές
Πέτρος (επιγραμματοποιός)

Με το όνομα **Πέτρος** επιγράφονται τρία επιγράμματα χριστιανικού περιεχομένου της Παλατινής Ανθολογίας (ΙΧ 817, 818, 819). Σε ποιητή με το όνομα αυτό αποδίδει ο Pierre Waltz  -μόνο αυτός και με επιφύλαξη- τα επιγράμματα αυτά. Πρόκειται, κατά τον Waltz πάντοτε, για καλλιτέχνη, ποιητή και ιερέα της βυζαντινής εποχής, άγνωστο από αλλού. Τα ποιήματα μιλούν για έργα τέχνης που φιλοτέχνησε ο αναφερόμενος σ’ αυτά Πέτρος.

## Πηγές
*Pierre Waltz, “Sur quatre epigrammes descriptives de l’ epoque byzantine”, Revue des Etudes Grecques, 58 (1945), p. 105-117.
*Pierre Waltz, “Anthologie Grecque” , ed. Les Belles Lettres, Paris, 1960, v.VIIΙ, p. 178 και 290.

Κατηγορία:Παλατινή Ανθολογία
Κατηγορία:Βυζαντινοί ποιητές
Κατηγορία:Εκκλησιαστικοί συγγραφείς
Πωλλιανός

Ο **Πωλλιανός** ήταν γραμματικός και ποιητής, που έζησε την εποχή του Αδριανού και έγραψε δύο συλλογές ποιημάτων. Στην Ελληνική Ανθολογία σώζονται πέντε επιγράμματά του (ΧΙ 127, 128, 130, 167, ΧVI 150). 

## Πηγές
*Robert Aubreton, “Anthologie Grecque”, ed. Les Belles Lettres, Paris, 1960, v.X, p. 299.

Κατηγορία:Παλατινή Ανθολογία
Κατηγορία:Ανθολογία του Πλανούδη
Κατηγορία:Αρχαίοι ποιητές
Τύλλιος Σαβίνος

Ο **Τύλλιος Σαβίνος** ήταν ποιητής ελάχιστα γνωστός. Σώζεται ένα επίγραμμά του στην Παλατινή Ανθολογία (ΙΧ 410). Ο Jacobs τον ταυτίζει στον κατάλογό του με τον Σαβίνο τον γραμματικό. Ο Waltz ρητά και ο Paton τους διακρίνουν απ’ αλλήλων.
## Πηγές
*Friedrich Christian Jacobs, Anthologia Graeca ad fidem codicis olim Palatini,  nunc Parisini, ex apographo Gothano edita (Λειψία, 1813-1817), v. ΙΙΙ, p. 1018. 
*Pierre Waltz, Anthologie Grecque , ed. Les Belles Lettres, Paris, 1960, v.ΙΙΙ, p. 191 και v. VΙΙΙ, p. 293.
*W.R.Paton, The Greek Anthology, Loeb Classical Library, v.Ι, p. 500 και v.ΙΙΙ, p. 456.

Κατηγορία:Παλατινή Ανθολογία
Κατηγορία:Αρχαίοι Έλληνες ποιητές
Κατηγορία:Αιγύπτιοι ποιητές
Κοινωνία της πληροφορίας

**Κοινωνία της πληροφορίας** ονομάζεται μία κοινωνία όπου η παραγωγή, διανομή, χρήση, ενσωμάτωση και διαχείριση πληροφοριών αποτελεί σημαντική οικονομική, πολιτική και πολιτιστική δραστηριότητα. Σκοπός μιας κοινωνίας της πληροφορίας είναι να κερδίσει ανταγωνιστικό πλεονέκτημα διεθνώς, δια μέσου της χρήσης της πληροφορικής (IT) με δημιουργικό και παραγωγικό τρόπο. Η οικονομία της γνώσης είναι η αντίστοιχη έννοια σε οικονομικό επίπεδο, σύμφωνα με την οποία ο πλούτος δημιουργείται μέσα από την οικονομική εκμετάλλευση της κατανόησης. Οι άνθρωποι που έχουν τα μέσα να συμμετέχουν σε αυτή τη μορφή κοινωνίας ορισμένες φορές ονομάζονται «ψηφιακοί πολίτες». Αυτή αποτελεί και μια από τις δεκάδες ετικέτες που υποδηλώνουν ότι οι σύγχρονοι άνθρωποι μπαίνουν σε μία νέα μορφή κοινωνίας.
## Οι δείκτες της αλλαγής
Οι δείκτες αυτής της ταχείας αλλαγής μπορεί να είναι τεχνολογικοί, οικονομικοί, επαγγελματικοί, χωρικοί, πολιτιστικοί ή συνδυασμός αυτών. Η κοινωνία της πληροφορίας αναγνωρίζεται ως διάδοχος της βιομηχανικής κοινωνίας. Στενά συνδεδεμένες έννοιες είναι η μεταβιομηχανική κοινωνία (Ντάνιελ Μπελλ), ο μεταφορντισμός, η μεταμοντέρνα κοινωνία, η κοινωνία της γνώσης, η τηλεματική κοινωνία, η Επανάσταση της Πληροφορίας, ο ρευστός μοντερνισμός και η κοινωνία των δικτύων (Μανουέλ Καστέλς).

Σύμφωνα με τον Bell η κοινωνία της πληροφορίας είναι μια νέα κοινωνία και την ονομάζουμε Κοινωνίας της
Πληροφορίας.

## Παραπομπές


Κατηγορία:Τεχνολογία πληροφοριών
Κατηγορία:Ορολογία της κοινωνιολογίας
Κατηγορία:Πληροφορία
Κατηγορία:Ιδιωτικότητα της πληροφορίας
Κατηγορία:Εξέλιξη

Κατηγορία:Θεωρίες της Ιστορίας
Κατηγορία:Ψηφιακό χάσμα
Χαλκίς Κοίλης Συρίας

Η **Χαλκίς** ήταν αρχαία πόλη στην Κοίλη Συρία. Βρισκόταν στους πρόποδες του όρους Λιβάνου, μεταξύ Βηρυττού και Δαμασκού, καθώς επίσης μεταξύ Σιδώνος και Ηλιουπόλεως. 

Σε αντιδιαστολή με τη βορειότερη Χαλκίδα, εκαλείτο **Χαλκίς η υπό τον Λίβανον** (λατ. **Chalcis ad Libanum**). Αν και ήταν ελληνιστική πόλη, ωστόσο κτίστηκε από τον εντόπιο Άραβα δυνάστη Μονικό, στα χρόνια της καταρεύσεως της Σελευκιδικής αυτοκρατορίας. Σύμφωνα με άλλους επιστήμονες (περισσότερο πιθανή ερμηνεία) ιδρύθηκε πάλι από Άραβες ηγεμόνες της περιοχής, αλλά στα χρόνια του Αντιόχου Γ΄. Στην περίπτωση αυτή θα πρέπει να δεχθούμε ότι ο Σελευκίδης βασιλιάς θα παραχώρησε την άδεια να κτιστεί η νέα ελληνιστική πόλη -πιθανόν μετά τη κατάληψη της Κοίλης Συρίας (198 π.Χ.) από τις συριακές δυνάμεις- για να ελέγχει καλύτερα την τοποθεσία. Το όνομά της οφείλει είτε σε Χαλκιδείς αποίκους από την Εύβοια, είτε σε Σελευκίδες *κατοίκους* (στρατιωτικοί άποικοι κατά την σελευκιδική φρασεολογία) από την βορειώτερη συριακή Χαλκίδα. Από την πόλη ονομάστηκε η γύρω περιοχή Χαλκιδηνή ή Χαλκιδική. 

Μετά την ίδρυσή της, η Χαλκίς κατέστη σημαντική πόλη της κοιλάδας του Λιβάνου. Στα χρόνια που ακολούθησαν, ο Σελευκίδης στρατηγός Διόδοτος Τρύφων συγκέντρωσε στη λιβανέζικη Χαλκίδα στρατό επαναστατικό, αφού προηγουμένως κατέλαβε την Λάρισα (145/4 π.Χ.). Κατά την πτώση της σελευκιδικής δυναστείας (64 π.Χ.), στην πόλη ηγεμόνευε ο τετράρχης Πτολεμαίος, γιος του Μενναίου (85-40 π.Χ.), και στη συνέχεια ο γιος του Λυσανίας (40-36 π.Χ.). Την περίοδο εκείνη ήταν πρωτεύουσα του αραβικού κρατιδίου της Ιτουραίας. Όταν πέρασε ο Πομπήιος από τα μέρη του Λιβάνου (64 π.Χ.), απέσπασε πολλές ελληνιστικές πόλεις από τον Πτολεμαίο, αλλά σε κάποια φάση του πολέμου του έσωσε την ζωή. Μετά από αυτό οι δύο άνδρες συμφιλιώθηκαν. Σαν αντάλλαγμα ο Πτολεμαίος παρέσχε στον Πομπήιο αμύθητους θησαυρούς -για μισθοδοσία των λεγεώνων- που άρπαξε από λεηλασίες. Τις κατεστραμμένες πόλεις της Κοίλης Συρίας ανοικοδόμησε τότε ο Ρωμαίος στρατηγός και μια απο αυτές ήταν και η Χαλκίς που την ξαναέκτισε ο Άραβας στρατηγός του Μοσικός. Τον διάδοχο του Πτολεμαίου Λυσανία, θανάτωσε ο στρατηγός Μάρκος Αντώνιος, επειδή τον κατηγόρησε η Κλεοπάτρα ότι συνεργούσε κρυφά με τους Πάρθους (36 π.Χ.). Τότε ο Ρωμαίος στρατηγός δώρησε την Χαλκίδα στην τελευταία Ελληνίδα βασίλισσα της Αιγύπτου. Στα μέσα του 1ου αιώνα μ.Χ. ο αυτοκράτωρ Κλαύδιος (41-54 μ.Χ.) δώρησε την Χαλκίδα στον Ιουδαίο βασιλιά Ηρώδη Αγρίππα Α΄. Η πόλη αργότερα περιήλθε το 92 μ.Χ. στην ρωμαϊκή επαρχία της Συρίας.    

Πιστεύεται ότι είναι η σημερινή πόλη του Λιβάνου Anjar (عنجر), με αξιόλογα ερείπια που θεωρούνται μνημεία παγκόσμιας κληρονομιάς. Σώζονται επίσης και τα νομίσματα των τετραρχών της Πτολεμαίου και Λυσανίου. 

## Παραπομπές


## Πηγές
* Ιστορία του Ελληνικού Έθνους, τόμος Ελληνιστικοί χρόνοι, Εκδοτική Αθηνών.
* Johann Gustav Droysen *Ιστορία των Επιγόνων του Μεγάλου Αλεξάνδρου*, εκδ. ελεύθερη σκέψις. 

Κατηγορία:Αρχαίες πόλεις της Συρίας
Μέδμα

μικρογραφία|αριστερά|250px|Χάρτης της Βρεττίας
Η **Μέσμα**, επίσης γνωστή ως **Μέδμα**, ήταν αρχαία ελληνική πόλη που βρίσκονταν στη τότε Μεγάλη Ελλάδα. Βρίσκονταν στην δυτική παραλία της Βρεττίας. Η πόλη κυριεύτηκε από τον τύραννο των Συρακουσών Δημήτριο το 388 π.Χ., και τα περίχωρα δόθηκαν στους Λοκρούς. Η πόλη δεν σημείωσε μεγάλη άνθιση, και δεν είναι πιθανόν να είχε νόμισμα πριν του 388 π.Χ. Φαίνεται μάλιστα ότι τα νομίσματά της είναι νεώτερα του 344 π.Χ. και ότι είναι κομμένα από τους Λοκρούς. Τα νομίσματα των Μεσμαίων αποτελούνται από κορινθιακούς στατήρες ομοίων των Λοκρών, αλλά με άλλες επιγραφές στην πίσω όψη, ενώ η μπροστινή όψη είναι ανεπίγαφη. Κοσμούνται δε με κεφαλή της Περσεφόνης, γυναίκας, του Απόλλωνα, ή ανδρική. Η πίσω όψη εικονίζει κεφαλή του Απόλλωνα, γυμνό άνδρα που κάθεται σε βράχο με σκυλί, άλογο που καλπάζει ή Νίκη στεφαηφόρο. Η εικονιζόμενη γυναίκα νομίζεται ότι είναι η νύφη των πηγών Μέσμα, ενώ ο γυμνός άνδρας ίσως είναι προσωποποίηση του ποταμού Μέταυρου ή ο Πάν.

## Παραπομπές


## Πηγές
* Ιωάννης Σβορώνος: Ιστορία των νομισμάτων, Ήτοι εγχειρίδιον ελληνικής νομισματικής, Εν Αθήναις, Τύποις Π. Δ. Σακελλαρίου, 1898.

## Εξωτερικοί σύνδεσμοι
* 

Κατηγορία:Αποικίες της Μεγάλης Ελλάδας
Μυστία

thumb|right|250px|Χάρτης της Βρεττίας
Η  **Μυστία** ήταν αρχαία ελληνική πόλη της Μεγάλης Ελλάδας, στη σημερινή Ιταλία. Βρισκόταν στην ανατολική παραλία της Βρεττικής χερσονήσου. Είχε κόψει νόμισμα με το κεφάλι του Απόλλωνα.
## Πηγές
* Ιωάννης Σβορώνος: Ιστορία των νομισμάτων, Ήτοι εγχειρίδιον ελληνικής νομισματικής, Εν Αθήναις, Τύποις Π. Δ. Σακελλαρίου, 1898.

Κατηγορία:Αποικίες της Μεγάλης Ελλάδας
Παγκόσμια Κατάταξη FIBA

**Παγκόσμια Κατάταξη FIBA** ονομάζεται η κατάταξη των εθνικών ομάδων καλαθοσφαίρισης, βάσει ενός συστήματος βαθμολόγησης των επιδόσεών τους στις κύριες διοργανώσεις της Διεθνούς Ομοσπονδίας (FIBA). Στην πραγματικότητα πρόκειται για τέσσερις επιμέρους κατατάξεις: ανδρών, γυναικών, νέων ανδρών και νέων γυναικών.

Σκοπός της διαδικασίας δεν είναι μια συγκεντρωτική στατιστική διακρίσεων, αλλά η αποτύπωση της δυναμικότητας της τρέχουσας «γενιάς» ανά χώρα. Για το λόγο αυτό, λαμβάνονται υπ' όψιν μόνο οι διοργανώσεις της τελευταίας οκταετίας.

## Μεθοδολογία
Όταν μια εθνική ομάδα ανδρών ή γυναικών συμμετέχει σε Ολυμπιακούς Αγώνες, Παγκόσμιο Πρωτάθλημα ή Ηπειρωτικό Πρωτάθλημα, λαμβάνει κάποιους προκαθορισμένους βαθμούς ανάλογα με τη θέση στην οποία θα τερματίσει (π.χ. το αργυρό μετάλλιο δίνει 40 βαθμούς). Ακολούθως αυτοί πολλαπλασιάζονται με ένα «συντελεστή βαρύτητας», ανάλογο της ανταγωνιστικότητας της διοργάνωσης. Για παράδειγμα, στους άνδρες το Ολυμπιακό Τουρνουά έχει συντελεστή 5, ενώ το Ασιατικό Πρωτάθλημα μόλις 0,3 - άρα εάν υποθετικά η Εθνική Κίνας τερματίσει 2η στους Ολυμπιακούς θα λάβει τελικά 200 βαθμούς, ενώ για την ίδια θέση στο ηπειρωτικό της πρωτάθλημα θα λάβει 12.

Κάθε φορά λοιπόν που ολοκληρώνεται μία απ' τις παραπάνω διοργανώσεις, η FIBA αναθεωρεί την κατάταξη, προσθέτοντας στη γενική βαθμολογία των ομάδων όσους βαθμούς συνέλεξαν βάσει του παραπάνω γινομένου (ή κανέναν εάν απουσίαζαν) και αφαιρώντας όσους πιθανά είχαν κερδίσει στην αντίστοιχη διοργάνωση πριν από οκτώ έτη. Κατ' αυτόν τον τρόπο, ο κύκλος περιλαμβάνει ανά πάσα στιγμή τις δύο τελευταίες ολυμπιάδες, τα δύο τελευταία παγκόσμια πρωταθλήματα και τα τέσσερα τελευταία ηπειρωτικά πρωταθλήματα.

Κατά παρόμοιο τρόπο λειτουργεί η βαθμολόγηση στις εθνικές ομάδες των νέων ανδρών και γυναικών. Επειδή όμως αυτές οι κατηγορίες περιλαμβάνουν διοργανώσεις διάφορων ηλικιών και όχι πάντα συγχρονισμένες μεταξύ τους, οι σχετικές κατατάξεις αναθεωρούνται στο τέλος κάθε χρόνου.

### Πίνακες υπολογισμού

## Τρέχουσα κατάταξη
Σημείωση: Αναφέρονται οι 10 επικεφαλής κάθε κατηγορίας. Στις κατηγορίες νέων και νεανίδων συνυπολογίζονται όλες οι ηλικιακές ομάδες από U19 κάτω.

## Πηγές
* FIBA Ranking System - επίσημος ιστοχώρος της Διεθνούς Ομοσπονδίας Καλαθοσφαίρισης

Κατηγορία:Εθνικές ομάδες καλαθοσφαίρισης
Κατηγορία:FIBA
Νίκη Παλληκαράκη

Η **Νίκη Παλληκαράκη** (Αθήνα, 5 Ιουνίου 1965) είναι Ελληνίδα ηθοποιός. 

## Βιογραφία
Σπούδασε υποκριτική στο Κέντρο Αρχαίου Δράματος - Δεσμοί και στη σχολή του Πέλου Κατσέλη, κλασικό τραγούδι στο ωδείο Φίλιππος Νάκας με τη Μαρία Θωμά και χορό με τις Έρση Πίττα, Ντόρα Τσάτσου και Αποστολία Παπαδαμάκη. Είναι επίσης πτυχιούχος της Ιατρικής Σχολής του Εθνικού και Καποδιστριακού Πανεπιστημίου Αθηνών.

## Φιλμογραφία

### Θέατρο

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Κοζέντσα

Η **Κοζέντσα** (, ) είναι πόλη στην Καλαβρία, στη νότια Ιταλία. Είναι πρωτεύουσα της ομώνυμης επαρχίας. Υπολογίζεται ότι το 2013 είχε 68.568 κατοίκους. 

Στην αρχαιότητα, η Κοζέντσα ήταν γνωστή ως **Consentia** και ήταν αρχαία πόλη, πρωτεύουσα των Βρεττίων που βρισκόταν στη νότια Καλαβρία. Βρισκόταν μεταξύ των λόφων κοντά στις πηγές του ποταμού Κράθιδος. Έκοψε νομίσματα χάλκινα κατά την ακμή των Βρεττίων το 356 π.Χ., οι οποίοι την είχαν ως πρωτεύουσα. Η Κωνσεντία δεν μνημονεύεται στην ιστορία πριν από την εκστρατεία του Αλέξανδρου του Ηπειρώτη, ο οποίος πέθανε κοντά στην πόλη αυτή. Τα νομίσματά της εικονίζουν το κεφάλι της Αρτέμιδος, ή του Άρη, ή νεαρού ποταμίου θεού. Την πίσω όψη διακοσμεί τόξο με τρεις μηνίσκους, κεραυνός με τρεις μηνίσκους ή καρκίνος με δύο μηνίσκους.

To 1511 ιδρύθηκε στην πόλη η Ακαντέμια Κοζεντίνα (ή Κωσεντιανή Ακαδήμια), μια ακαδημία για φιλοσοφικές και φιλολογικές σπουδές.

## Παραπομπές


## Πηγές
* 

## Εξωτερικοί σύνδεσμοι
* 
* 
*  

Κατηγορία:Πόλεις της Καλαβρίας
Κατηγορία:Αποικίες της Μεγάλης Ελλάδας
Πανδοσία (Λουκανία)

μικρογραφία|αριστερά|250px|Χάρτης της Βρεττίας
Η **Πανδοσία** ήταν αρχαία Ελληνική πόλη της Λευκανίας στην Μεγάλη Ελλάδα, σημερινή θέση Μπαζιλικάτα στην Ιταλία κοντά στην Ηράκλεια την Λευκανική. Πολλές φορές συγχέεται με την Πανδοσία των Βρουτίων αλλά η ύπαρξη του ονόματος της στην Λευκανία καθορίζει με σαφήνεια την διάκριση ανάμεσα στις δύο πόλεις. Ήταν αποικία του Κρότωνος ή εξάρτημα της πόλης αυτής κατά τον 5ο αιώνα π.Χ., όπως μαρτυρούν τα νομίσματα που βρέθηκαν. Ο Πλούταρχος αναφέρει ότι ο Πύρρος της Ηπείρου στρατοπέδευσε στην πεδιάδα ανάμεσα στην Πανδοσία και την Ηράκλεια, μπροστά στον ποταμό Σίρις. Φαίνεται ότι βρίσκονταν επάνω σε ύψωμα κάτω από το οποίο έτρεχε ο μικρός ποταμός Αχέρων, παραπόταμος του Κράθιδος. 

Τα αρχαιότερα νομίσματα της πόλης κόπηκαν επί συμμαχίας με την Κρότωνα και χρονολογούνται από του 450 π.Χ. Παρουσιάζουν το κεφάλι θεάς ή της νύμφης Πανδοσίας, ενώ η πίσω όψη εικονίζει ταύρο σε τετράγωνο, ή προσωπογραφία του ποταμού Κράθι, γυμνό, να κρατάει φιάλη και κλαδί ελιάς. Λίγο μετά το 400 π.Χ. η Πανδοσία αλώθηκε από τους Βρεττίους. Κοντά στη πόλη αυτή έχασε τη ζωή του το 326 π.Χ. ο Αλέξανδρος Α΄ της Ηπείρου. Το έτος 204 π.Χ. η Πανδοσία μνημονεύεται πάλι ως πόλη των Βρεττίων, αλλά δεν υπάρχουν νομίσματα από την εποχή αυτή μετά την πρώτη άλωση από τους Βρεττίους. Οι *"Πινακίδες των Ηρακλειδών"* καταγράφουν με σαφήνεια μια πόλη με το όνομα *"Πανδοσία"* στην ευρύτερη πεδιάδα της Ηράκλειας, η τοποθεσία είχε το όνομα Σάντα Άνγκελα ντ΄Αγκλόνα, 11 χιλιόμετρα από την θάλασσα και 6.5 χιλιόμετρα από την Ηράκλεια. Η Μεσαιωνική πόλη Ανγκλόνα στην θέση που βρίσκονταν οι αρχαίοι Θυρσοί θεωρείται διάδοχος της Ηράκλειας, έγινε Επισκοπική έδρα αλλά στα τέλη του Μεσαίωνα ερημώθηκε.

## Παραπομπές


## Πηγές
* Ιωάννης Σβορώνος: Ιστορία των νομισμάτων, Ήτοι εγχειρίδιον ελληνικής νομισματικής, Εν Αθήναις, Τύποις Π. Δ. Σακελλαρίου, 1898.
* Mazocchi, l. c. pp. 104, 105; Romanelli, Τομ. 1

## Εξωτερικοί σύνδεσμοι
* 

Κατηγορία:Αποικίες της Μεγάλης Ελλάδας
Περιπόλιον

thumb|right|250px|Χάρτης της Βρεττίας
Το **Περιπόλιον** ήταν αρχαία ελληνική πόλη της Μεγάλης Ελλάδας στη σημερινή νότια Ιταλία. Ήταν προπύργιο των Λοκρών από τη μεριά προς τα σύνορα με το Ρήγιο. Φαίνεται ότι περί τα τέλη του 4ου αιώνα π.Χ. καταλήφθηκε από κάποια αποικία των Πιτανατών, πιθανώς από τον Πιτάνη της Λακωνικής. Το Πριπόλιο είχε κόψει νόμισμα που εικόνιζε το κεφάλι της Ήρας με στεφάνι. 
## Πηγές
* Ιωάννης Σβορώνος: Ιστορία των νομισμάτων, Ήτοι εγχειρίδιον ελληνικής νομισματικής, Εν Αθήναις, Τύποις Π. Δ. Σακελλαρίου, 1898.

Κατηγορία:Αποικίες της Μεγάλης Ελλάδας
Κάτριν Γκέρινγκ-Έκαρτ

Η **Κάτριν Γκέρινγκ-Έκαρτ** (*Katrin Göring-Eckardt*, γεννημένη στις 3 Μαΐου 1966) είναι Γερμανίδα πολιτικός. Έχει υπηρετήσει ως μέλος του γερμανικού Πράσινου Κόμματος στην Μπούντεσταγκ από το 1998.

Γεννημένη στη Φρίντριχροντα στη Θουριγγία ως Κάτριν Ντάγκμαρ Έκαρτ, άρχισε την πολιτική της δραστηριότητα στην Λαϊκή Δημοκρατία της Γερμανίας στα τέλη της δεκαετίας του '80. Έγινε συμπρόεδρος της διοίκησης του κόμματος στο Μπούντεσταγκ (2002 - 2005) και εκλέχθηκε αντιπρόεδρος του Μπούντεσταγκ στις 18 Οκτωβρίου 2005.
Διατελεί ως πρόεδρος της συνόδου της Ευαγγελικής Εκκλησίας στη Γερμανία.

## Λογοτεχνία
Michael F. Feldkamp (ed.), *Der [[President of the Bundestag|Bundestagspräsident]]. Amt - Funktion - Person.* 16. Wahlperiode, München 2007, ISBN 978-3-7892-8201-0

## Παραπομπές


## Εξωτερικοί σύνδεσμοι

* Website from Katrin Göring-Eckardt
* Biography by German Bundestag
* Biography by party Bündnis 90/Die Grünen

Κατηγορία:Γερμανοί πολιτικοί
Ηλιοσεληνάτο

Το **Ηλιοσεληνάτο** ήταν βυζαντινό νόμισμα που κυκλοφόρησε επί των Κομνηνών. Ήταν χρυσό και είχε βάρος 4,40 γραμμάρια. Με την κυκλοφορία του καταργήθηκαν όλα τα νομίσματα μικρότερης αξίας. Το όνομά του προέρχεται από την απεικόνιση του ήλιου και της σελήνης, τα οποία σχετίζονταν με τον αρχαίο βυζαντινό ύμνο του βαπτίσματος: «*Κύριε, σε υμνεί ήλιος, σε δοξάζει σελήνη.*»

## Πηγές
* Ιωάννης Σβορώνος: Βυζαντινά νομισματικά ζητήματα, Αθήνα, 1899

Κατηγορία:Νομίσματα της Βυζαντινής Αυτοκρατορίας
Κατηγορία:Χρυσά νομίσματα
Mark I & Mark II

Το **Mark I & Mark II** είναι ο τίτλος μιας συλλογής τραγουδιών του χαρντ ροκ συγκροτήματος Deep Purple. Κυκλοφόρησε σαν διπλός δίσκος βινυλίου το Δεκέμβριο του 1973 στη Νότια Αφρική, την Αυστραλία, τη Νέα Ζηλανδία και την Ευρώπη εκτός της Μεγάλης Βρετανίας σημειώνοντας καλές πωλήσεις μόνο στη Γερμανία, όπου βραβεύθηκε ως χρυσός δίσκος.

Το άλμπουμ περιείχε συνολικά δεκαέξι κομμάτια, οκτώ από την πρώτη γραμμή του συγκροτήματος με τον Ροντ Έβανς και το Νικ Σίμπερ στα φωνητικά και το μπάσο αντίστοιχα, και άλλα οκτώ από τη δεύτερη γραμμή των Deep Purple με τον Ίαν Γκίλαν και τον Ρότζερ Γκλόβερ στις αντίστοιχες θέσεις.

Η συγκεκριμένη συλλογή είναι μία από τις ελάχιστες του συγκροτήματος που δεν εκδόθηκε ποτέ σε CD.

## Τα τραγούδια
***Δίσκος 1***
**1. [[Hush (Billy Joe Royal song)|Hush]]** *(South)*
**2. [[Mandrake Root]]** *Blackmore, Evans, Lord)*
**3. [[Why Didn't Rosemary]]** *(Blackmore, Evans, Simper, Paice, Lord)*
**4. Hey Joe** *(Roberts)*
**5. [[Wring that Neck]]** *(Blackmore, Simper, Paice, Lord)*
**6. [[Emmaretta]]** *(Blackmore, Evans, Lord)*
**7. Help** *(Lennon, McCartney)*
**8. Chasing Shadows** *(Paice, Lord)*

***Δίσκος 2***
**1. [[Black Night]]** *(Blackmore, Gillan, Glover, Paice, Lord)*
**2. [[Speed King]]** *(Blackmore, Gillan, Glover, Paice, Lord)*
**3. [[Strange Kind of Woman]]** *(Blackmore, Gillan, Glover, Paice, Lord)*
**4. [[Into the Fire]]** *(Blackmore, Gillan, Glover, Paice, Lord)*
**5. [[When a Blind Man Cries]]** *(Blackmore, Gillan, Glover, Paice, Lord)*
**6. [[Smoke on the Water]]** *(Blackmore, Gillan, Glover, Paice, Lord)*
**7. [[Woman from Tokyo]]** *(Blackmore, Gillan, Glover, Paice, Lord)*
**8. [[Highway Star (song)|Highway Star]]** *(Blackmore, Gillan, Glover, Paice, Lord)*

## Θέσεις τσαρτ
***Mark I & Mark II*** *(άλμπουμ)*

***Επίσημη κυκλοφορία: [[Δεκέμβριος]] [[1973]]***

## Βραβεία
***Mark I & Mark II*** *(άλμπουμ)*

* Γερμανία (*IFPI Certification*): Χρυσός

## Τα μέλη των Deep Purple
Οι μουσικοί οι οποίοι έχουν παίξει σε τραγούδια αυτού του δίσκου προέρχονται από δύο διαφορετικές εποχές του συγκροτήματος, την *Mark I* (1968-1969) και την Mark II 1969-1973) και είναι οι εξής:

* **[[Ίαν Γκίλαν]]** - *[[Φωνητική|φωνητικά]]*
* **[[Ροντ Έβανς]]** - *[[Φωνητική|φωνητικά]]*
* **[[Ρίτσι Μπλάκμορ]]** - *[[κιθάρα]]*
* **[[Τζον Λορντ]]** - *[[πλήκτρα]]*
* **[[Ρότζερ Γκλόβερ]]** - *[[μπάσο]]*
* **[[Νικ Σίμπερ]]** - *[[μπάσο]]*
* **[[Ίαν Πέις]]** - *[[τύμπανα]]*

## Παραπομπές


## Πηγές
* The Complete Deep Purple, Michael Heatley, *Reynolds & Hearn*, 2005
* Mark I & II - The South African Rock Encyclopedia

Κατηγορία:Δισκογραφία των Deep Purple
Κατηγορία:Άλμπουμ του 1973
HTC

Η **HTC Corporation** (κινέζικα: 宏達國際電子股份有限公司, πινγίν: Hóngdá Guójì Diànzǐ Gǔfèn Yǒuxiàn Gōngsī) είναι ταϊβανέζικη εταιρία που κατασκευάζει κινητά τηλέφωνα. Η εταιρία δημιουργήθηκε το 1997 και κατασκεύαζε έξυπνα τηλέφωνα βασισμένα στο λειτουργικό σύστημα Windows Mobile. Πλέον τα περισσότερα κινητά της χρησιμοποιούν το λειτουργικό Android και μερικά τα καινούρια Windows Phone.

## Μοντέλα

Ορισμένα μοντέλα της εταιρίας με το λειτουργικό σύστημα Android είναι:
* Wildfire
* Wildfire S
* Desire
* Desire C
* Desire S
* Desire Z
* Desire HD
* Sensation
* EVO 4G
* EVO 3D
* Incredible S
* One X
* Explorer / Pico (a310e/b)
* ChaCha

Ενώ με λειτουργικό Windows Phone
* HD2
* HD7
* Titan
* Radar
* Windows Phone 8X
* Windows Phone 8S

## Παραπομπές


## Εξωτερικοί σύνδεσμοι

* Επίσημη Ιστοσελίδα της HTC

Κατηγορία:Επιχειρήσεις στην Ταϊβάν
Κατηγορία:Εταιρείες ιδρυθείσες το 1997
Κατηγορία:Κατασκευαστές κινητών τηλεφώνων
Ζίλια

Τα **ζίλ(λ)ια** ή **ζήλια** είναι ιδιόφωνα κρουστά όργανα δακτύλων. 

Πρόκειται για σιδερένια ή ξύλινα μικρά κύμβαλα που ηχούν όταν, στερεωμένα στα δάκτυλα, κρούονται μεταξύ τους. Συνοδεύουν νησιώτικους και μικρασιατικούς χορούς και κάλαντα. Τα ζίλια ειναι μεταλλικά κύμβαλα διαστάσεων 6-8 εκ.

Η τωρινή ονομασία τους παράγεται από το τουρκικό *zil* (κύμβαλο) και είναι πιθανόν περσικής καταγωγής. Στα αραβικά καλούνται *sājāt*. Ονομάζονται επίσης και "τσίγκλες" ή "σαχάνια ή "σαχανάκια" (επίσης, "παφίλια", "πούλια", "τροχίσκοι", "καστανιέτες", κ.λπ.) και ανήκουν στα όργανα που κατά τη βυζαντινή εποχή απορρίπτονταν από τους Πατέρες της Εκκλησίας (Κλήμης ο Αλεξανδρεύς, Γρηγόριος ο Νύσσης κ.ά.). Παρ' όλα αυτά, έχουν την τιμητική τους στη βυζαντινή εικονογραφία (ιδιαίτερα στις Μονές του Αγίου Όρους). 

Κατηγορία:Κρουστά μουσικά όργανα
Κατηγορία:Ιδιόφωνα
Κατηγορία:Παραδοσιακά μουσικά όργανα
Κατηγορία:Τουρκικές λέξεις και φράσεις
The Lamb Lies Down on Broadway

μικρογραφία|Οι Genesis σε συναυλία τους στο Auditorium Theatre στις 20 Nοεμβρίου 1974.
To ***The Lamb Lies Down on Broadway*** είναι άλμπουμ (διπλό LP) θεματικού περιεχομένου του μουσικού συγκροτήματος Genesis. Στο άλμπουμ αυτό, που ήταν η έκτη στούντιο κυκλοφορία του γκρουπ και η έβδομη συνολικά, συμμετείχε για τελευταία φορά στη σύνθεση του συγκροτήματος ο τραγουδιστής και ιδρυτικό μέλος Πίτερ Γκάμπριελ, ο οποίος αποχώρησε λίγο αργότερα, το 1975. Το άλμπουμ κυκλοφόρησε στις 18 Νοεμβρίου 1974.

## Περιεχόμενο
Τα τραγούδια του δίσκου αυτού περιγράφουν την ιστορία ενός παιδιού από το Πουέρτο Ρίκο, που ζει στη Νέα Υόρκη και αντιμετωπίζει ένα σωρό κινδύνους για να σώσει τον αδερφό του.

## Παραπομπές


Κατηγορία:Δισκογραφία
Κατηγορία:Άλμπουμ του 1974
Θεοδωρίδης

Το επώνυμο **Θεοδωρίδης** μπορεί να αναφέρεται σε κάποιο από τα εξής πρόσωπα:

* «Θεοδωρίδης», ψευδώνυμο του **[[Εμμανουήλ Ξάνθος|Εμμανουήλ Ξάνθου]]**
* Αντώνιος Θεοδωρίδης (θάν. 1949), δημοσιογράφος
* Αριστομένης Θεοδωρίδης (1841-1924), δικαστικός και δημοσιολόγος
* Βασίλειος Θεοδωρίδης (άκμ. περ. 1900), δημοσιογράφος και αναρχικός
* Γιώργος Θεοδωρίδης (γενν. 1973), ποδοσφαιριστής
* Γιώργος Θεοδωρίδης (γενν. 1980), ποδοσφαιριστής
* Δημήτριος Θεοδωρίδης (1875-1967), υφηγητής γυναικολογίας και μαιευτικής στο Πανεπιστήμιο Αθηνών, συγγραφέας
* Θαλής Θεοδωρίδης (θάν. 1850), αγωνιστής στην Επανάσταση του 1821
* Θαλής Θεοδωρίδης (γενν. 1885), νομικός και οικονομολόγος
* Θεόδωρος Θεοδωρίδης (γενν. 1900), καθηγητής και λόγιος
* Ιάκωβος Θεοδωρίδης ή καπεταν-Αχιλλεύς (1790-1822), αγωνιστής στην Επανάσταση του 1821
* Σάββας Θεοδωρίδης (1935-2020), ποδοσφαιριστής
* Στέφανος Θεοδωρίδης (γενν. 1950), ποδοσφαιριστής
* Γρηγόρης Θεοδωρίδης (γενν. 1953), ποδοσφαιριστής
* Φρίξος Θεοδωρίδης (γενν. 1892), μηχανικός, καθηγητής στο ΕΜΠ
* Χαράλαμπος Θεοδωρίδης (1883-1957), φιλόλογος, καθηγητής στο Πανεπιστήμιο Θεσσαλονίκης
* Χρύσανθος Θεοδωρίδης (1934-2005), γνωστός απλά και ως Χρύσανθος, τραγουδιστής
Σολομώντεια λύση

μικρογραφία|Η σολομώντεια λύση, πίνακας του Γκυστάβ Ντορέ
Η φράση **σολομώντεια λύση** σημαίνει λύση σε κάποιο δύσκολο πρόβλημα ή δίλημμα, που θεωρείται σοφή, δίκαιη αλλά και ενδεχομένως σκληρή.

Στην Αγία Γραφή και συγκεκριμένα στο 3ο κεφάλαιο του βιβλίου Βασιλειών Γ' (3, 16-28) πρωτοαναφέρεται η αλληγορική ιστορία του σοφού βασιλιά Σολομώντα, ο οποίος χρησιμοποιεί ένα στρατήγημα, προκειμένου να βρει την αλήθεια και να ξεγελάσει τις διαδίκους, ώστε να αποκαλύψουν τις αληθινές τους σκέψεις και συναισθήματα.
## Βιβλική αφήγηση

## Μετάφραση
Τότε φάνηκαν δυο ιερόδουλες και παρουσιάστηκαν στον βασιλιά. Και είπε η πρώτη: «*Κύριε, εγώ και αυτή η γυναίκα κατοικούμε στο ίδιο σπίτι και γεννήσαμε σ’ αυτό το σπίτι. Και την τρίτη ημέρα αφού γέννησα εγώ, γέννησε κι αυτή η γυναίκα. Και ήμασταν οι δυο μας και δεν υπήρχε κανείς μαζί μας στο σπίτι, εκτός από μας τις δύο. Και τη νύχτα πέθανε ο γιος αυτής της γυναίκας, επειδή αποκοιμήθηκε και τον πλάκωσε· κι αυτή σηκώθηκε τα μεσάνυχτα, πήρε τον γιο μου από την αγκαλιά μου και τον έβαλε στον κόρφο της, ενώ τον γιο της τον νεκρό τον έβαλε στον κόρφο μου· και σηκώθηκα το πρωί, για να θηλάσω τον γιο μου, αλλά ήταν νεκρός· αφού το πρωί τον παρατήρησα καλά, κατάλαβα πως δεν ήταν ο γιος μου που είχα γεννήσει.*» Και η δεύτερη γυναίκα είπε: «*Όχι, αλλά ο ζωντανός είναι ο γιος μου, ενώ ο νεκρός είναι ο γιος σου*.» Κι εκείνη είπε: «*Όχι, ο δικός μου γιος ζούσε, ο δικός σου είναι νεκρός.*»Έτσι μίλησαν μπροστά στον βασιλιά. Και ο βασιλιάς είπε: «*Εσύ λες: Αυτός ο ζωντανός είναι ο γιος μου, ενώ ο γιος αυτής είναι νεκρός· κι η άλλη λέει τα αντίθετα.*» Και ο βασιλιάς είπε: «*Φέρτε μου ένα μαχαίρι*». Και έφεραν το μαχαίρι μπροστά στον βασιλιά. Και ο βασιλιάς είπε: «*Χωρίστε το ζωντανό παιδί που θηλάζει στα δύο, και δώστε το μισό στη μία, και το άλλο μισό στην άλλη.*» Τότε, η γυναίκα της οποίας ήταν ο ζωντανός γιος, αποκρίθηκε στον βασιλιά -επειδή σπλαχνίστηκε τον γιο της- και είπε: «*Κύριε, δώστε το παιδί σ' αυτή και μη το θανατώσετε με κανέναν τρόπο.*» Η άλλη όμως είπε: «*Ούτε δικό μου ας είναι, ούτε δικό της· διαμελίστε το.*» Και αποκρίθηκε ο βασιλιάς και είπε: «*Δώστε το ζωντανό παιδί σ' αυτή που μίλησε πρώτη και μη το θανατώσετε με κανέναν τρόπο· αυτή είναι η μητέρα του.*» Και όλος ο Ισραηλιτικός λαός άκουσε για την κρίση του βασιλιά και φοβήθηκε τον βασιλιά· επειδή είδαν ότι υπήρχε μέσα του η σοφία του Θεού, για να κάνει κρίση.

## Παρατηρήσεις
* Οι δύο γυναίκες ήταν συννυφάδες των οποίων οι σύζυγοι είχαν πεθάνει. Το μωρό ήταν στην πραγματικότητα ο ανιψιός της ψεύτρας.
* Η Σολομώντεια λύση είναι ένα δημοφιλές θέμα έμπνευσης αρκετών ζωγράφων, όπως του Ραφαήλ*, του Ουίλλιαμ Μπλέηκ, του Γκυστάβ Ντορέ 


Εικόνα:Frauenberg 030.jpg
Εικόνα:Nikolay Ge 045.jpg
Εικόνα:Udine Palazzo Patriarcale - Sala rossa Urteil Salomo 2.jpg
Εικόνα:Workshop Peter Paul Rubens - Oordeel van Salamo - vierschaar Delft.jpg

## Βιβλιογραφία
* Μάντελ Γκάμπριελ-Αϊζέλε Πέτρα, Σολομών: Η πολυτάραχη ζωή του βασιλιά των βασιλέων, μτφρ. Νίκος Βλάχος, εκδ. Κονιδάρης, Αθήνα 1980, σελ. 319.
## Υποσημειώσεις


Κατηγορία:Βίβλος
Κατηγορία:Ιουδαϊσμός
Κατηγορία:Εκφράσεις
Μέινλαντ Ορκάδων

[thumb|250px|Ο νεολιθικός οικισμός του [Σκάρα Μπρε (νεολιθικός οικισμός)|Σκάρα Μπρε.]]
thumb|250px|Τα ερείπια του Παλατιού του κόμη.
Το **Μέινλαντ**, (αγγλικά: *Mainland*) είναι νησί του Ηνωμένου Βασιλείου και συγκεκριμένα το μεγαλύτερο νησί του νησιωτικού συμπλέγματος των Ορκάδων. Έχει έκταση 523 τ.χλμ. και 17.162 κατοίκους (2011), περίπου το 75% του συνολικού πληθυσμού των Ορκάδων. Στο Μέινλαντ βρίσκονται και οι δύο μεγαλύτερες πόλεις των Ορκάδων η πρωτεύουσα Κέρκγουολ με 8.686 κατοίκους και η πόλη Στρόμνες με περίπου 2.200 κατοίκους. Επίσης αποτελεί τον μεγαλύτερο συγκοινωνιακό κόμβο των Ορκάδων, διαθέτοντας αεροπορική και ακτοπλοϊκή σύνδεση, με πορθμεία, με τα υπόλοιπα νησιά και το Ηνωμένο Βασίλειο.

## Ετυμολογία
Το όνομα Μέινλαντ είναι παραφθορά του αρχαίου σκανδιναβικού Meginland. Παλαιότερα το νησί ήταν επίσης γνωστό και ως Hrossey που σημαίνει  το «Νησί των αλόγων». Το νησί μερικές φορές αναφέρεται και ως «Pomona» (ή «Pomonia»), ένα όνομα που προέρχεται από μια κακή μετάφραση του George Buchanan, τον δέκατο έκτο αιώνα, και το οποίο σπάνια έχει χρησιμοποιηθεί σε τοπικό επίπεδο.

## Ιστορία
Στο δυτικό τμήμα του νησιού, βρίσκονται πολλές κατασκευές Νεολιθικής περιόδου και των Πίκτων.
Τα περισσότερα από τα πιο γνωστά νεολιθικά αρχαία μνημεία βρίσκονται στο δυτικό Μέινλαντ, τα οποία περιλαμβάνουν την «Καρδιά του Νεολιθικού Όρκνεϊ», ένα Μνημείο Παγκόσμιας Κληρονομιάς της UNESCO. Αυτό περιλαμβάνει το μεγάλο τύμβο Μέισοου, τους Ορθόλιθους του Στέννες, τελετουργικοί πέτρινοι κύκλοι, τον Κύκλο του Μπρόντγκαρ και το νεολιθικό οικισμό του Σκάρα Μπρε. Αυτά τα αρχαία νεολιθικά μνημεία αποτελούν ένα σημαντικό προϊστορικό πολιτιστικό τοπίο που δίνει μια γραφική απεικόνιση της ζωής στη βόρεια Σκωτία πριν από 5.000 χρόνια. Σε κοντινή απόσταση βρίσκεται και ο οικισμός Barnhouse, μια μικρότερη συστάδα προϊστορικών κτισμάτων. Άλλα αξιοθέατα του νησιού είναι ο καθεδρικός ναός του Αγίου Μάγκνους, τα ερείπια του επισκοπικού παλατιού στο Κέρκγουολ, το Παλάτι του κόμη, ένα ερειπωμένο κάστρο του 16ου αιώνα, και το Skaill House, ένα αρχοντικό και μουσείο κοντά στο Σκάρα Μπρε.

Αργότερα οι Ορκάδες εποικίστηκαν από τους Βίκινγκ, όπως και το Μέινλαντ, και περιήλθαν στην κατοχή της Νορβηγίας μέχρι τον 15ο αιώνα οπότε και δόθηκαν στη Σκωτία ως προίκα. Υπάρχουν πολλά αποδεικτικά στοιχεία για την παρουσία των Βίκινγκ όπως η περιοχή του οικισμού στο Brough του Birsay, η συντριπτική πλειοψηφία των τοπωνυμίων, και οι ρουνικές επιγραφές στον Τύμβο Μέισοου και σε άλλους αρχαιολογικούς χώρους.

## Παραπομπές


## Εξωτερικοί σύνδεσμοι
* 

Κατηγορία:Ορκάδες
Χόι (Σκωτία)

Το **Χόι**, (αγγλικά: *Hoy*) είναι νησί του Ηνωμένου Βασιλείου και συγκεκριμένα το δεύτερο μεγαλύτερο νησί του νησιωτικού συμπλέγματος των Ορκάδων, μετά το Μέινλαντ. Έχει έκταση 143 τ.χλμ. και 419 κατοίκους (2011). Συνδέεται οδικώς με το κοντινό νησί, Σάουθ Γουόλς και στο Χόι βρίσκεται το ψηλότερο σημείο των Ορκάδωνy, το Ward Hill.

## Παραπομπές


## Εξωτερικοί σύνδεσμοι
* 

Κατηγορία:Ορκάδες
Κατηγορία:Τοποθεσίες της νορβηγικής μυθολογίας
Νίκος Ψυρούκης

Ο **Νίκος Ψυρούκης** (1926 - 2003) ήταν Έλληνας μαρξιστής ιστορικός.

## Βίος
Γεννήθηκε το 1926 στην Ισμαηλία της Διώρυγας του Σουέζ στην Αίγυπτο. Ο πατέρας του καταγόταν από το Αϊβαλί αλλά εκδιώχθηκε από τον πατέρα του και κατέφυγε στην Αίγυπτο. Εκεί εργάστηκε ως τυπογράφος-λιθογράφος στην Εταιρεία της Διώρυγας. Αφού τελείωσε το ελληνικό σχολείο της γενέτειράς του, συνέχισε στην Αμπέτειο Σχολή στο Κάιρο. Μετά την ολοκλήρωση των εγκύκλιων σπουδών του το 1944, εντάχθηκε στον αντιαποικιακό αγώνα. Προς αποφυγήν σύλληψής του κατέφυγε στη Γαλλία και στη συνέχεια στην Τσεχοσλοβακία στα τέλη του 1949. Αρχικά εργάστηκε σε εργοστάσιο υφαντουργίας και προταθείς ως γιος εργάτη έλαβε υποτροφία από τη Διεθνή Ένωση Φοιτητών για να σπουδάσει Ιστορία στο Πανεπιστήμιο της Πράγας. Τελείωσε τις σπουδές του το 1956 με διπλωματική εργασία για τη *Μικρασιατική καταστροφή* και επέστρεψε στην Αίγυπτο όπου εργάστηκε στην παροικιακή εφημερίδα *Πάροικος*. Το 1961 επέστρεψε στην Ελλάδα όπου εργάστηκε στην εφημερίδα *Ναυτεργατική-Ναυτεμπορική*. και αργότερα στα *Σύγχρονα Θέµατα* και την *Ιστορική Επιθεώρηση* του Κοµνηνού Πυροµάγλου.

Το 1963 ιδρύει την * Κίνηση Φίλων Νέων Χωρών*, κίνηση που αποσκοπεί στην αλληλεγγύη στα εθνικοαπελευθερωτικά κινήµατα του τρίτου κόσµου και στην αυτοδιάθεση της Κύπρου. Στη Δικτατορία του 1967 εξορίστηκε στη Γυάρο μαζί με τη σύζυγό του.

## Παραπομπές


## Πηγές
*Μελέτης Μελετόπουλος-Γιάννης Γορανίτης, «Συνέντευξη από τον Νίκο Ψυρούκη», ''Νέα Κοινωνιολογία'', τομ. 26 (καλοκαίρι 1998), σελ. 6-16.

Κατηγορία:Έλληνες ιστορικοί του 20ού αιώνα
Σάντι

thumb|250px|Ο φάρος Start Point στο Σάντι.
Το **Σάντι** (αγγλικά: *Sanday*) είναι νησί του Ηνωμένου Βασιλείου και συγκεκριμένα το τρίτο μεγαλύτερο νησί του νησιωτικού συμπλέγματος των Ορκάδων. Έχει έκταση 50 τ.χλμ. και 494 κατοίκους (2011).

## Εξωτερικοί σύνδεσμοι
* 

Κατηγορία:Ορκάδες
Ράουσι

Το **Ράουσι** (αγγλικά *Rousay*) είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Ορκάδων. Έχει έκταση 48,6 τετρ. χιλιόμ. και 216 κατοίκους (2011).

## Εξωτερικοί σύνδεσμοι
* 

Κατηγορία:Ορκάδες
Ιωάννης Σακκελίων

Ο **Ιωάννης Σακκελίων** (1815-1891) είναι γνωστός από την έκδοση αρκετών χειρογράφων, ως επιμελητής των χειρόγραφων της Εθνικής Βιβλιοθήκης.
## Βιογραφία
Γεννήθηκε στη Νάξο τον Απρίλιο του 1815. Ο πατέρας του Κωνσταντίνος ήταν ιερέας και η μητέρα του ονομαζόταν Μαρία. Σχολείο πήγε στην πατρίδα του, και μετά αναχώρησε το 1833 για την Αθήνα, όπου κατατάχτηκε ως εθελοντής στο πρώτο τάγμα της γραμμής. Εκεί έμεινε ως στρατιώτης και δεκανέας μέχρι που αποσπάστηκε στο υπουργείο στρατιωτικών. Εργάστηκε μέχρι το 1839, και παραιτήθηκε για λόγους υγείας. Πήγε στη Κω και εργάστηκε ως γραμματέας του έμπορου και πρόξενου της Ολλανδίας Κωνσταντίνου Ιπποκρατίδη, ο οποίος το 1841 τον παρέλαβε στην Πάτμο. Διορίστηκε προξενικός πράκτορας στη Κω το 1848, και παρέμεινε στην υπηρεσία αυτή μέχρι το 1850. Κλήθηκε και ανέλαβε την σχολαρχία της ελληνικής σχολής στην Πάτμο. Ασχολήθηκε με τη σπουδή των χρυσόβουλων. Το 1883 κλήθηκε στην Αθήνα ως επιμελητής των χειρόγραφων της Εθνικής Βιβλιοθήκης, και από τότε επιδόθηκε στην αναγραφή τους. 

Απεβίωσε στις 30 Ιουλίου 1891.

## Ενδεικτική εργογραφία
* Διήγησις ακριβής όπως εβαπτίσθη το των Ρώσσων Έθνος : Εκ πατμιακού χειρογράφου / εκδιδομένη υπό Ι. Σακκελίωνος. Αθήνησιν: Τύποις Αδελφών Περρή, 1891. 	
* Χριστόφορος, Πατριάρχης Αλεξανδρείας. Επιστολή Συνοδική των αγιωτάτων Πατριαρχών της εώας λήξεως, Χριστοφόρου Αλεξανδρείας…Νυν πρώτον εκδίδοντος Ιωάννου Σακκελίωνος. Αθήνησιν :Εκ του Τυπογραφείου Ιω. Κασσανδρέως και Σας,1864. 	
* Κατάλογος των χειρογράφων της Εθνικής Βιβλιοθήκης της Ελλάδος / υπό Ιωάννου Σακκελίωνος επιμελητού και Αλκιβιάδου Ι. Σακκελίωνος εκτάκτου αναπληρωτού.  1892-1991.
* Παναγιωτάκη του Μαμωνά του χρηματίσαντος Μεγάλου Ερμηνέως, πρώτου χριστιανού, της των Οθωμανών βασιλείας Διάλεξις μετά τινός Βανλή Εφένδη Μουσουλμάνου, διδασκάλου των Τούρκων / εκδιδομένη υπό Ιωάννου Σακκελίωνος. Αθήνησιν: Εκ του Τυπογραφείου των Αδελφών Περρή, 1890. 	
* Πατμιακή Βιβλιοθήκη ήτοι αναγραφή των εν τη Βιβλιοθήκη της κατά την νήσον Πάτμον Γεραράς και Βασιλικής Μονής του Αγίου Αποστόλου και Ευαγγελιστού Ιωάννου του Θεολόγου τεθησαυρισμένων χειρογράφων τευχών Πάλαι μεν εκπονηθείσα υπό Ιωάννου Σακκελίωνος νυν δε φιλοτίμω προνοία και αναλώμασι του Φιλολογικού Συλλόγου Παρνασσού εκδιδομένη ης εν τέλει προσετέθησαν και επτά πίνακες πανομοιότυπα περιέχοντες της των διαφόρων εκατονταετηρίδων γραφής Αθήνησιν Εκ του Τυπογραφείου Αλεξάνδρου Παπαγεωργίου, 1890 	
* Πονήματα ιερά ανέκδοτα: Εκ χειρογράφου τεύχους της Εθνικής Βιβλιοθήκης/ Του μακαρίου Νικηφόρου του Θεοτόκη, εκδίδοντος Ιωάννου Σακκελίωνος. Αθήνησιν: Τύποις Αλεξάνδρου Παπαγεωργίου, 1890. 	

## Παραπομπές


## Πηγές

*Σπυρίδων Λάμπρος, «Ιωάννης Σακκελίων», *Δελτίο της Ιστορικής και Εθνολογικής Εταιρείας*, 1891, τομ. Γ, σσ. 579-586

Κατηγορία:Έλληνες εκδότες
Κατηγορία:Έλληνες υπαξιωματικοί του στρατού ξηράς
Νότιο Ρονάλντσι

Το **Νότιο Ρονάλντσι**, (αγγλικά *South Ronaldsay*) είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Ορκάδων. Έχει έκταση 49,8 τ.χλμ. και 909 κατοίκους (2011).

Κατηγορία:Ορκάδες
Μπούρι Ορκάδων

Το **Μπούρι**, (αγγλικά: *Burray*) είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Ορκάδων. Έχει έκταση 9 τ.χλμ. και 409 κατοίκους (2011).

Κατηγορία:Ορκάδες
Βουλκανισμός

**Βουλκανισμός** (αγγλ. vulcanization) ονομάζεται η χημική επεξεργασία του ακατέργαστου καουτσούκ με θείο. Ο πρώτος που πέτυχε τη «θείωση» του καουτσούκ ήταν ο Αμερικανός Τσαρλς Γκουντγίαρ (Charles Goodyear) το 1839, αφού το θέρμανε 3-4 ώρες στους 140 βαθμούς με στοιχειακό θείο.
Στόχος της επεξεργασίας αυτής είναι η βελτίωση των φυσικών και μηχανικών ιδιοτήτων του ακατέργαστου καουτσούκ. Το κατεργασμένο καουτσούκ χρησιμοποιείται κυρίως στη παραγωγή ελαστικών για οχήματα. Το 1843 κι ο Βρετανός Τόμας Χάνκοκ έκανε ακριβώς το ίδιο πείραμα και το ονόμασε βουλκανισμό, από το όνομα του αρχαίου Ρωμαίου θεού της φωτιάς και των ηφαιστείων Βουλκάνους (Vulcanus), θεωρώντας ότι τόσο το θείο όσο και οι υψηλές θερμοκρασίες βρίσκονται μόνο στα ηφαίστεια. Πέρα από το θείο, για το βουλκανισμό χρησιμοποιούνται επίσης το σελήνιο, το τελλούριο, το χλωριούχο θείο κ.λπ. Ο βουλκανισμός γίνεται πλέον και χωρίς θέρμανση (ψυχρός βουλκανισμός).

## Πηγές
* *Λεξικό των -ισμών*, Αντώνης Διαμαντίδης, εκδ. Γνώση, σελ.63

## Εξωτερικοί σύνδεσμοι
* 

Κατηγορία:Χημικές διεργασίες
Powerhouse (άλμπουμ των Deep Purple)

**Powerhouse** είναι ο τίτλος της συλλογής τραγουδιών του χαρντ ροκ συγκροτήματος Deep Purple που κυκλοφόρησε τον Δεκέμβριο του 1977 γνωρίζοντας μικρή επιτυχία στα τσαρτ. Η συλλογή αυτή περιέχει κομμάτια τα οποία δεν είχαν κυκλοφορήσει μέχρι τότε και είχαν μείνει εκτός των δίσκων για τους οποίους είχαν ηχογραφηθεί. Τα τραγούδια αυτά προέρχονται από τη δεύτερη γραμμή μελών του συγκροτήματος με τον Ίαν Γκίλαν στα φωνητικά, τον Ρίτσι Μπλάκμορ στην κιθάρα, το Ρότζερ Γκλόβερ στο μπάσο, τον Τζον Λορντ στα πλήκτρα και τον Ίαν Πέις στα τύμπανα.

## Τα τραγούδια
**1. Painted Horse** - 5:19
από τις ηχογραφήσεις του δίσκου Who Do We Think We Are
**2. [[Hush (Billy Joe Royal song)|Hush]]** - 4:37
από τις ηχογραφήσεις του δίσκου Concerto for Group and Orchestra
**3. [[Wring that Neck]]** -  12:51
από τις ηχογραφήσεις του δίσκου Concerto for Group and Orchestra
**4. [[Child in Time]]** - 12:29
από τις ηχογραφήσεις του δίσκου Concerto for Group and Orchestra
**5. [[Black Night]]** - 4:59
από τις ηχογραφήσεις του δίσκου Made in Japan
**6. Cry Free** - 3:11
από τις ηχογραφήσεις του δίσκου Deep Purple in Rock

## Θέσεις τσαρτ
***Powerhouse*** *(άλμπουμ)*

***Επίσημη κυκλοφορία: [[Νοέμβριος]] [[1977]]***

## Βραβεία
***Powerhouse*** *(άλμπουμ)*

* Ιαπωνία (*RIAJ Certification*): Χρυσός

## Τα μέλη των Deep Purple
Το **Powerhouse** περιέχει κομμάτια τα οποία ηχογραφήθηκαν από τη δεύτερη σειρά μελών του συγκροτήματος. Τα μέλη της ήταν τα εξής:

* **[[Ίαν Γκίλαν]]** - *φωνητικά*
* **[[Ρίτσι Μπλάκμορ]]** - *κιθάρα*
* **[[Τζον Λορντ]]** - *πλήκτρα*
* **[[Ρότζερ Γκλόβερ]]** - *μπάσο*
* **[[Ίαν Πέις]]** - *τύμπανα*

## Παραπομπές

## Πηγές
* The Complete Deep Purple, Michael Heatley, *Reynolds & Hearn*, 2005
* Ian Gillan: The Autobiography of "Deep Purple's" Lead Singer, *Blake Publishing*, 1998
* Deep Purple's official "history" (Archive) - Progressive Ears

Κατηγορία:Δισκογραφία των Deep Purple
Κατηγορία:Άλμπουμ του 1977
Πάπα Γουέστρι

Το **Πάπα Γουέστρι**, (αγγλικά: *Papa Westray*) είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Ορκάδων. Έχει έκταση 9,18 τ.χλμ. και 90 κατοίκους (2011). Βρίσκεται βορειοανατολικά της νήσου Γουέστρι και συνδέεται ακτοπλοϊκώς αλλά και αεροπορικώς με αυτή.

## Εξωτερικοί σύνδεσμοι
* 

Κατηγορία:Ορκάδες
Σάουθ Γουόλς

Το **Σάουθ Γουόλς**, (αγγλικά: *South Walls*) είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Ορκάδων. Έχει έκταση 11 τ.χλμ. και βρίσκεται νοτιοανατολικά της νήσου Χόι με την οποία συνδέεται οδικώς.

Κατηγορία:Ορκάδες
Φορμαλισμός (τέχνες)

Στη θεωρία της τέχνης, ο **φορμαλισμός** είναι η έννοια εκείνη σύμφωνα με την οποία η καλλιτεχνική αξία ενός έργου καθορίζεται απόλυτα από την τεχνοτροπία του, δηλαδή τη μορφή --τον τρόπο που δημιουργήθηκε, τις καθαρά οπτικές του πλευρές, και το μέγεθός του, δίνοντας προτεραιότητα στην αισθητική αντίδραση, αγνοώντας το περιεχόμενο και τη σύνδεσή του με κάποιο γεγονός. 

Γενικά ο φορμαλισμός δίνει έμφαση  σε στοιχεία σύνθεσης όπως το χρώμα, η γραμμή, και η υφή περισσότερο από  τον Ρεαλισμό, το , και το  . 
Στις εικαστικές τέχνες, ο φορμαλισμός είναι μια έννοια  που εισηγείται ότι οτιδήποτε είναι αναγκαίο για την κατανόηση ενός έργου τέχνης ενυπάρχει στο ίδιο το έργο. Το πλαίσιο του έργου, καθώς και ο λόγος για την δημιουργία του, το ιστορικό του υπόβαθρο, και η ζωή του καλλιτέχνη, θεωρείται δευτερεύουσας σημασίας. Ο Φορμαλισμός είναι μια προσέγγιση για την κατανόηση της τέχνης.

Κατηγορία:Καλλιτεχνικά ρεύματα